CSFK-01271-001/2023

**CSILLAGÁSZATI ÉS FÖLDTUDOMÁNYI KUTATÓKÖZPONT**

**Kutatócsoportok működési szabályzata**

Összeállította és jóváhagyásra előterjesztette 2023. szeptember 4-én:

 Dr. Szabó Róbert

 főigazgató-helyettes

Jóváhagyom 2023. szeptember 0**7**-én:

 Dr. Kiss László

 főigazgató

**A Csillagászati és Földtudományi Kutatóközpont**

**kutatócsoportjainak működési szabályzata**

A kutatóközpont alapvető kutatási egysége a tudományos intézet. A kutatóközpont intézeteiben kutatócsoportok működnek, amelyek egymással mellérendeltségi kapcsolatban állnak. Kutatócsoportok egy-egy meghatározott kutatási feladat elvégzésére jönnek létre.

**A kutatócsoport vezetője**

A kutatócsoport vezetője jogszabály szerinti vezetői megbízással nem rendelkező olyan kutatóközponti (intézeti), tudományos beosztásban dolgozó munkavállaló, aki a kutatócsoport szakmai tevékenységét irányítja. A kutatócsoport vezetésére a munkavállalót a főigazgató jóváhagyásával egyidejűleg az igazgató kéri fel, illetve vonja vissza a felkérést. Lendület, ERC és hasonló nagyságrendű kutatási pályázat nyertesét az igazgató szintén felkéri az új kutatócsoport megalakítására és vezetésére. A kutatócsoport irányítására történt felkérést az igazgató megszüntetheti, illetve az további intézkedés nélkül, automatikusan megszűnik a kutatócsoport megszűnésével egyidejűleg.

A kutatócsoport vezetője irányítja és felügyeli a csoport tevékenységét. A kutatócsoport vezetője erkölcsileg, fegyelmileg és anyagilag felel kötelezettségeinek teljesítéséért; az igazgató eseti megbízásainak végrehajtásáért; az irányítása alá tartozó csoport működéséért. Minden tőle elvárhatót megtesz a nemzetközi színvonalú kutatómunka, a kutatási pályázatok benyújtása, a hazai és – preferáltan – nemzetközi folyóiratokban történő publikálás, fiatalok bevonása, valamint a kutatócsoport hazai és nemzetközi tudományos életben történő részvétele érdekében. A kutatócsoport munkájáról középtávú és éves tervet készít, és a kutatócsoport által elvégzett munkáról évente írásban és szóban beszámol; pályázati, tudományos és egyéb beszámolási kötelezettségeit a megadott határidőre teljesíti. A kutatócsoport vezetője egyeztet az intézetigazgatóval a csoport tagjait érintő döntések (kiemelkedően jó vagy rossz éves teljesítmény, intézeti szokásos munkarendtől való eltérés engedélyezése stb.) előtt.

A kutatócsoport vezetőjének akadályoztatása esetén a helyettesítésről a tudományos intézet igazgatója gondoskodik, ha szükséges, más munkavállalót kér fel a feladat ellátására.

**A kutatócsoportok tagjai**

A kutatócsoportok tagjai teljes- vagy részmunkaidős CSFK alkalmazottak, emerituszok/emeriták vagy megbízási szerződéssel foglalkoztatott kutatók lehetnek.

A kutatócsoportnak lehetnek *külső tagjai* is, pl. egyetemeken vagy más kutatóközpontban foglalkoztatott kutatók, a CSFK-val önkéntes szerződésben állók, külföldi társkutatók, CSFK-val szerződésben nem álló egyetemi hallgatók.

Kutatóközponti kutatócsoporti beszámolóknál a kutatócsoportok tagjai és külső tagjai külön sorolandók fel, a külső tagok FTE értékei nem számítanak bele a kutatócsoport össz-FTE értékébe.

**A kutatócsoportok működése**

Az intézeti költségvetés terhére alkalmazott, tudományos fokozattal rendelkező és tudományos munkakörben alkalmazott kutatók önkéntesen, saját döntésük alapján részt vehetnek bármely kutatócsoport munkájában. Egy kutató több kutatócsoport tagja is lehet. Tudományos munkakörben alkalmazott PhD hallgató kutatócsoporti részvételéhez a témavezetője hozzájárulása is szükséges.

A pályázati forrásból alkalmazott kutatók elsősorban a pályázat témáján kell, hogy dolgozzanak. Ha a pályázati feltételek megengedik, akkor a munkavállaló a pályázat vezetőjének (kutatócsoport vezetőjének) engedélyével a pályázati szerződés feltételeivel más kutatócsoportban is dolgozhat.

A kutatócsoportok működését az adott intézete(ke)n belül az illetékes igazgató(k) felügyelik és ellenőrzi(k), az intézetköziek működését a főigazgató is. A regisztrált kutatócsoportok az éves intézeti és kutatói beszámoló alkalmával beszámolót készítenek. Az éves beszámolót az illetékes intézetigazgató értékeli.

A kutatócsoportok éves munkájának értékeléséről és a jövőbeni tervekről az intézetigazgató évente legalább egyszer személyesen egyeztet a kutatócsoportok vezetőjével.

**Hatályba lépés**

A jelen szabályzat 2023. szeptember 07-től lép hatályba.

Mellékletek:

1. CSFK kutatócsoportok, 2023. szeptember 4-én
2. **melléklet: CSFK Kutatócsoportok és vezetőik, a 2023. augusztus 11-i állapot alapján:**

**Közvetlenül a főigazgató alá rendelt kutatócsoportok:**

**Origins Kutatócsoport**

Origins Research Institute

Stephen Mojzsis

### ****Mikroszennyezők adszorpciója és új víztisztító technológia kifejlesztése****

### Adsorption of micropollutants and development of new water treatment technology

### Kondor Attila

**Csillagászati Intézet:**

**Naprendszerkutató csoport**

Solar System Research Group

Kiss Csaba

**Csillagpulzáció, Űrfotometria, Exobolygók Kutatócsoport**

Stellar pulsations, space photometry, exoplanets (SPEX) Research Group

Szabó Róbert

(része: SeismoLab Élvonal kutatócsoport – Asteroseismic Laboratories, Forefront Research Excellence Group – Molnár László)

**Asztrofizikai és Geokémiai Laboratórium kutatócsoport**

Astrophysical and Geochemical Laboratory Research Group

Kereszturi Ákos

**Konkoly Űrcsillagászat, Bolygó- és Csillagkeletkezés Csoport**

Konkoly Space Astronomy, Planet and Star Formation Group (Konkoly SA-PSF Group)

Ábrahám Péter (Kóspál Ágnes)

**Műszer- és Műholdfejlesztő Kutatócsoport**

Satellite and Instrumentation Research Group

Pál András

**RADIOSTAR Kutatócsoport**

ERC RADIOSTAR Research Group

Lugaro Maria

**Csillagaktivitás Kutatócsoport**

Stellar Activity Research at Konkoly Observatory (STARK)

Kővári Zsolt

**Extragalaktikus Asztrofizika Kutatócsoport**

Extragalactic Astrophysics Research Group

Vinkó József

**Nagyskálás Struktúra MTA Lendület Kutatócsoport**

Large-Scale Structure (LSS) MTA Lendület Research Group

Kovács András

**Földtani és Geokémiai Intézet:**

### ****Archeometriai Kutatócsoport****

### **Archaeometry Research Group**

### Bajnóczi Bernadett

### ****Geokémia & Paleoklíma Kutatócsoport****

### ****Geochemistry and Paleoclimate Research Group****

### Demény Attila (része: Paleoklíma 2ka)

### ****Környezet-, Víz- és Biogeokémiai Kutatócsoport****

### **Research Group for Environmental-, Hydro- and Biogeochemistry**

### Sipos Péter

**Földrajtudományi Intézet:**

**Etnikai-, politikai földrajzi és migrációs kutatócsoport**

Research Group on Ethnic – Political Geography and Migration

Kocsis Károly

**Gazdaságföldrajz Kutatócsoport**

Economic Geography and Spatial Development Research Group

Michalkó Gábor

**Urbanizációs és településkörnyezeti kutatócsoport**

Urbanisation and settlement environment research group

Kovács Zoltán

**Negyedidőszak és felszínfejlődési folyamatok kutatócsoport**

Research Group on Quaternary and Landscape Evolution Processes

Varga György

**Természetföldrajzi kutatócsoport**

Research Group for Physical Geography

Szalai Zoltán